पंचकूला। इंडस्ट्रियल एरिया फेज-2 में दुकान का ताला तोड़कर चोरों ने 24 बैटरी, चार्जर और कंट्रोलर उड़ा दिए। थाना-20 में पुलिस ने अज्ञात के खिलाफ चोरी का मामला दर्ज कर जांच शुरू कर दी। ढकौली निवासी संजीव कुमार इंडस्ट्रियल एरिया में इलेक्ट्रानिक्स की दुकान चलाते हैं। पुलिस को दी शिकायत में उन्होंने बताया कि वह आठ नवंबर को दोपहर दो बजे दुकान बंद करके अपने घर चले गए थे। जब वह सुबह नौ नवंबर को दुकान पर वापस आए तो दुकान मेें लगी खिड़की टूटी हुई थी। जब वह दुुकान के अंदर गए तो उन्हें पता चला कि उनकी दुकान के अंदर रखी 24 बैटरी, 24 चार्जर और 24 कंट्रोलर चोरी हो गए है। पुलिस ने संजीव कुमार की शिकायत पर अज्ञात के खिलाफ केस दर्ज कर तफ्तीश शुरू कर दी है।